വെള്ളാന്താനംആര്പ്പാമറ്റം റോഡിന്്റെ ശോചനീയാവസ്ഥ പരിഹരിക്കണമെന്നാവശ്യപ്പെട്ട് വെള്ളാന്താനം വാര്ഡ് കോണ്ഗ്രസ് കമ്മറ്റിയുടെ നേതൃത്വത്തില് ഒക്ടോബര് 26 ന് കരിമണ്ണൂര് പിഡബ്ല്യുഡി ഓഫീസിലേക്ക് മാര്ച്ചും ധര്ണ്ണയും നടത്തുന്നു ഇടുക്കി: ഉടുമ്ബന്നൂര്ആലക്കോട് പഞ്ചായത്തുകളെ തമ്മില് ബന്ധിപ്പിക്കുന്ന വെള്ളാന്താനംആര്പ്പാമറ്റം റോഡിന്്റെ ശോചനീയാവസ്ഥ പരിഹരിക്കണമെന്ന് ആവശ്യപ്പെട്ട് വെള്ളാന്താനം വാര്ഡ് കോണ്ഗ്രസ് കമ്മറ്റിയുടെ നേതൃത്വത്തില് ഒക്ടോബര് 26ാം തിയതി ചൊവ്വാഴ്ച 10 മണിക്ക് കരിമണ്ണൂര് പിഡബ്ല്യുഡി ഓഫീസിലേക്ക് മാര്ച്ചും ധര്ണ്ണയും നടത്തുന്നതിന് തീരുമാനിച്ചു. ഇളംദേശം ബ്ലോക്ക് പഞ്ചായത്ത്, ആലക്കോട്, ഉടുമ്ബന്നൂര് കരിമണ്ണൂര് പഞ്ചായത്ത് ഓഫിസുകള്, വില്ലേജാഫിസുകള് തുടങ്ങി നിരവധിയായ ആവശ്യങ്ങള്ക്ക് വേണ്ടി ഈ ഭാഗത്ത് ഉള്ള നൂറു കണക്കിന് കുടുംബങ്ങളുടെ ആശ്രയമായ ഈ റോഡ് സഞ്ചാരയോഗ്യമല്ലാതെയായിട്ട് വര്ഷങ്ങളായി. പ്രദേശവാസികളായ ആളുകളെ പങ്കെടുപ്പിച്ചു കൊണ്ട് 26ാം തിയതി നടക്കുന്ന ധര്ണ്ണ, കെപിസിസി ജനറല് സെക്രട്ടറി റോയി കെ പൗലോസ് ഉദ്ഘാടനം ചെയ്യും. ബൂത്ത് പ്രസിഡണ്ട് ഉണ്ണികൃഷ്ണന് അദ്യക്ഷത വഹിക്കുന്ന യോഗത്തില് ബ്ലോക്ക് കോണ്ഗ്രസ് കമ്മറ്റി പ്രസിഡണ്ട് എ.എം ദേവസ്യ, മണ്ഡലം പ്രസിഡണ്ട് മനോജ് തങ്കപ്പന്, ബ്ലോക്ക് പഞ്ചായത്ത് പ്രസിഡണ്ട് മാത്യു കെ ജോണ്, മുന് മണ്ഡലം പ്രസിഡണ്ട് കെ.ആര് സോമരാജ് എന്നിവര് പ്രസംഗിക്കും.